พระราชบัญญัติเหรียญราชการชายแดน พ.ศ. 2497
ประกาศวันที่ 1954-09-21

content: พระราชบัญญัติ เหรียญราชการชายแดน พ.ศ. ๒๔๙๗
content: ภูมิพลอดุลยเดช ป.ร. ให้ไว้ ณ วันที่ ๑๑ กันยายน พ.ศ. ๒๔๙๗ เป็นปีที่ ๙ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่ทหาร ตำรวจ ข้าราชการ และผู้กระทำหน้าที่อย่างทหาร หรือตำรวจได้ปฏิบัติราชการชายแดนด้วยความลำบากตรากตรำ เพื่อรักษาไว้ซึ่งบูรณภาพแห่งราชอาณาจักร สมควรที่จะให้มีเหรียญราชการชายแดนเพื่อพระราชทานแก่บุคคลดังกล่าว
content: จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติเหรียญราชการชายแดน พ.ศ. ๒๔๙๗”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้มีเหรียญเพื่อพระราชทานแก่ผู้ที่ได้ปฏิบัติราชการชายแดนเป็นพิเศษเกี่ยวกับการป้องกันราชอาณาจักรขึ้นอีกชนิดหนึ่ง เรียกว่า “เหรียญราชการชายแดน” อักษรย่อ ช.ด.
sectionNo: 4
content: มาตรา ๔ เหรียญราชการชายแดนนี้มีลักษณะเป็นเหรียญกลม ทำด้วยโลหะสีทอง ด้านหน้ามีพระบรมรูปสมเด็จพระนเรศวรมหาราชกำลังทรงกระทำยุทธหัตถีกับราชศัตรู ด้านหลังมีอักษรจารึกว่า “เราปฏิบัติหน้าที่เพื่อเกียรติศักดิ์ไทย” ตัวเหรียญห้อยกับแพรแถบสีม่วง กว้าง ๓.๕ เซนติเมตร มีริ้วสีขาวใกล้ขอบทั้งสองข้าง
sectionNo: 4
content: ข้างบนมีเข็มโลหะรูปคทาจอมพลจารึกอักษรว่า “ราชการชายแดน”
sectionNo: 5
content: มาตรา ๕ เหรียญราชการชายแดนนี้จะพระราชทานแก่ทหาร ตำรวจ ข้าราชการ และผู้กระทำหน้าที่อย่างทหารหรือตำรวจ ซึ่งเจ้ากระทรวงหรือผู้ที่ได้รับมอบหมายจากเจ้ากระทรวงหรือหน่วยทหาร หรือตำรวจสั่งให้ปฏิบัติราชการชายแดนเป็นพิเศษเกี่ยวกับการป้องกันราชอาณาจักร และได้ปฏิบัติสมความมุ่งหมายของทางราชการ
sectionNo: 5
content: ทั้งได้ประพฤติตนอยู่ในระเบียบวินัยอันดี
sectionNo: 6
content: มาตรา ๖ ให้ผู้ได้รับพระราชทานเหรียญราชการชายแดนได้รับสิทธิต่าง ๆ ตามกฎหมาย ข้อบังคับ และระเบียบแบบแผนของทางราชการ
sectionNo: 7
content: มาตรา ๗ ถ้าผู้ที่สมควรได้รับพระราชทานเหรียญราชการชายแดนวายชนม์เสียก่อนได้รับพระราชทาน จะได้พระราชทานแก่ทายาทโดยธรรมคนใดคนหนึ่งของผู้นั้นเพื่อเป็นเครื่องระลึกถึงความดีของผู้ที่ล่วงลับไปแล้ว แต่ทายาทผู้นั้นหามีสิทธิที่จะประดับไม่
sectionNo: 8
content: มาตรา ๘ เหรียญราชการชายแดนนี้พระราชทานให้เป็นกรรมสิทธิ์แก่ผู้รับ เมื่อผู้ได้รับพระราชทานวายชนม์ ให้ทายาทโดยธรรมรักษาไว้เป็นที่ระลึก ถ้าผู้ได้รับพระราชทานก็ดี ทายาทโดยธรรมก็ดี กระทำความผิดร้ายแรงหรือประพฤติตนไม่สมเกียรติอาจทรงเรียกคืนได้ ถ้าส่งคืนไม่ได้ด้วยประการใด ๆ ภายในกำหนดหนึ่งเดือน
sectionNo: 8
content: ต้องใช้ราคาเหรียญนั้น
sectionNo: 9
content: มาตรา ๙ ให้นายกรัฐมนตรีรักษาการตามพระราชบัญญัตินี้ และให้มีอำนาจวางระเบียบเกี่ยวกับการประดับเหรียญ และกรณีที่จะให้ประดับเหรียญ ระเบียบนั้น เมื่อได้ประกาศในราชกิจจานุเบกษาแล้วให้ใช้บังคับได้
content: ผู้รับสนองพระบรมราชโองการ จอมพล ป. พิบูลสงคราม นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ทหาร ตำรวจ ข้าราชการ และผู้กระทำหน้าที่อย่างทหารหรือตำรวจได้ปฏิบัติราชการชายแดนด้วยความลำบากตรากตรำ เพื่อรักษาไว้ซึ่งบูรณภาพแห่งราชอาณาจักร สมควรที่จะให้มีเหรียญราชการชายแดนเพื่อพระราชทานแก่บุคคลดังกล่าว
content: จึงจำเป็นต้องให้มีกฎหมายว่าด้วยเหรียญราชการชายแดน